KOUVOLAN HOVIOIKEUS

Kouvola 26.6.2007

Nro L 8

Oikeusministeriölle

Viite:	Oikeusministeriön kirje 14.5.2007 nro OM 5/33/2006

Asia:	Lausunto työryhmän mietinnöstä “Oikeusapulainsäädännön muutostarpeet” 
	(Oikeusministeriön työryhmämietintö 2007:4)

	Viitekirjeessä pyydettynä lausuntonaan hovioikeus esittää kunnioittavasti seuraavaa:

	Hovioikeuden mielestä esitetyt muutokset ovat perusteltuja ja hyväksyttäviä ja ne ovat 		omiaan yksinkertaistamaan menettelyä.

	Hovioikeus pitää hyvänä myös työryhmän ehdotusta, jonka mukaan oikeusapulain 17 		§:ään otettaisiin nimenomainen säännös siitä, että avustajan olisi ennen suullista käsitte-		lyä toimitettava selvitys siihenastisista toimenpiteistä ja kuluista tuomioistuimelle ja vas-		tapuolelle. Hovioikeus katsoo kuitenkin, että ehdotettu “viimeistään ennen istuntopäivää 		edeltävänä arkipäivänä” ei riitä turvaamaan sitä, että tuomioistuimella ja vastapuolella 		olisi tosiasiassa mahdollisuus perehtyä selvitykseen, koska lain sanamuoto sallii sen, että 		se toimitetaan esimerkiksi viraston sähköpostiosoitteeseen vain vähän ennen virka-ajan 		päättymistä.  Hovioikeus ehdottaa, että lainkohta muotoiltaisiin seuraavasti:

	Jos selvitystä on tarkoitus käsitellä suullisessa käsittelyssä tuomioistuimessa, avustajan 		on toimitettava selvitys siihenastisista toimenpiteistä ja kuluista hyvissä ajoin siten, että 		se on tuomioistuimen ja tarvittaessa myös vastapuolen käytettävissä vähintään yhden 		arkityöpäivän ajan.

	Lausunto on valmisteltu työryhmässä, jossa ovat olleet jäseninä hovioikeudenlaamanni 		Sakari Pasila ja hovioikeudenneuvokset Raija Peltonen sekä Pirjo Peura-Vasama. Työ-		ryhmän sihteerinä on toiminut viskaali Riikka Tuomela.

	Presidentti		Pertti Nieminen

	Viskaali		Riikka Tuomela